Comportament general
Aquest és un mòdul per a configurar el comportament general de l'espai de treball.
Permet que el Plasma mostri els consells del plafó i dels ginys 	 Si aquesta opció està marcada, es mostraran consells emergents sobre els elements que hi ha sobre el plafó del o sobre l'escriptori.
Permet que el Plasma mostri finestres emergents OSD de canvis d'estat 	 Si aquesta opció està marcada, tots els ginys del Plasma poden mostrar finestres emergents en pantalla (OSD) de canvis com el volum i el nivell de lluminositat o el canvi de dispositius d'àudio.
Velocitat de l'animació 	 Permet establir la velocitat de les animacions dels efectes d'escriptori des de Lenta a Instantània.
En fer clic a fitxers o carpetes S'obren 	 Si aquesta opció està marcada, els fitxers i carpetes s'obriran amb un sol clic del botó esquerre del ratolí. Per a seleccionar fitxers i carpetes, podeu fer clic amb el botó esquerre en els seus marcadors de selecció, arrossegar un rectangle de selecció al seu voltant, o fer clic amb esquerre. Aquest és el comportament predeterminat, i està dissenyat per a ser coherent amb el que esperaríeu quan feu clic a enllaços en navegadors web.
En fer clic a fitxers o carpetes Se seleccionen 	 Si aquesta opció està marcada, cal fer doble clic en els fitxers i carpetes per a obrir-los, mentre que un sol clic els seleccionarà. Aquest és el comportament que podríeu conèixer d'altres escriptoris o sistemes operatius.
En fer clic a la via de la barra de desplaçament Desplaça una pàgina amunt o avall 	 Aquesta és l'opció predeterminada. En fer clic esquerre a la barra de desplaçament es desplaçarà una pàgina.
En fer clic a la via de la barra de desplaçament Desplaça a la ubicació clicada 	 Activa el comportament quan la posició de la nansa de desplaçament salta directament a la posició en el document on heu fet clic. Aquest és el comportament que podríeu conèixer d'altres escriptoris o sistemes operatius.
Clic del mig Enganxa el text seleccionat 	 Si aquesta opció està marcada, en fer un clic del mig en un camp de text s'enganxarà des del porta-retalls, com es faria amb V.
Mode tàctil 	 En el mode tàctil, molts elements de la interfície d'usuari es faran més grans per a adaptar-se més fàcilment a la interacció tàctil.
Mode tàctil Activa automàticament quan calgui 	 Si aquesta opció està marcada, el mode tàctil s'activarà automàticament quan el sistema detecti una pantalla tàctil però sense ratolí ni ratolí tàctil. Per exemple: quan el teclat d'un ordinador portàtil transformable es giri o se separi.
Mode tàctil Sempre activat 	 Si aquesta opció està marcada, el mode tàctil sempre estarà activat. Empreu aquesta opció si principalment useu el amb una pantalla tàctil, o preferiu una àrea de clic més gran per altres motius.
Mode tàctil Mai activat 	 Si aquesta opció està marcada, el mode tàctil sempre estarà desactivat. Empreu aquesta opció si no necessiteu el mode tàctil en el dispositiu.